حجت الاسلام مقصود علی ڈومکی:

سندہ یونیورسٹی میں داعشی فکر کی ترویج لمحہ فکریہ ہے

مجلس وحدت مسلمین صوبہ سندہ کے سیکر یٹری جنرل نے کہا : جب تک نظریاتی اور فکری محاظ پر داعش کو شکست دی نہیں جاتی اس وقت تک داعش کا خاتمہ ممکن نہیں ۔

خبر کا کوڈ: ۴۲۷۰۰۶

تاریخ: ۲۱ خرداد ۲۰۱۷ - ۰۸:۲۷

رسا نیوز ایجنسی کی رپورٹ کے مطابق مجلس وحدت مسلمین صوبہ سندہ کے سیکر یٹری جنرل حجت الاسلام مقصو د علی ڈومکی نے سکھر پریس کلب میں پریس کانفرنس سے خطاب کرتے ہوئے کہا ہے کہ سندہ یونیورسٹی میں داعشی فکر کی ترویج لمحہ فکریہ ہے ۔

انہوں نے بیان کیا : داعش کے سہولتکار لشکر جھنگوی،سپاہ صحابہ کی صورت میں ملک بھر میں موجود ہیں۔ جب تک نظریاتی اور فکری محاظ پر داعش کو شکست دی نہیں جاتی اس وقت تک داعش کا خاتمہ ممکن نہیں ۔

انہوں نے کہا کہ داعش کے سپورٹر پارلیمنٹ اور اداروں میں بیٹھے ہوئے ہیں جس کے سبب دہشت گردی میں کمی آنے کے بجائے مسلسل اضافہ ہو رہا ہے ،ہم آپریشن رد الفساد کی بھر پور حمایت کرتے ہیں۔

در یں اثناء خیرپور میں ایس ایس پی آفس کے سامنے دھرنے کے شرکاء سے خطاب کرتے ہوئے حجت الاسلام مقصود علی ڈومکی نے کہا کہ حجت الاسلام محمد نقی حیدری امن و اتحاد کے علمبردار بہادر عالم دین ہیں۔ جنہوں نے ظلم و جبر کا ڈٹ کر مقابلہ کیا ہے۔ ہمیں مجلس وحدت مسلمین کے ان عظیم کار کنوں پر فخر ہے کے جنہوں نے ظلم کی سیاہ رات میں حسینیت کے نورانی پرچم کو سر بلند رکھا ہے ۔/۹۸۹/ف۹۴۰/